1127



1127 (MCXXVII) a fost un an obișnuit al calendarului iulian.

Evenimente 
 1 ianuarie: Baronii anglo-normanzi fac jurământ de supunere față de Matilda (fiică a regelui Henric I al Angliei și văduva fostului împărat romano-german Henric al V-lea) ca moștenitoare a tronului Angliei.
 18 ianuarie: Forțele jurchenilor (dinastia Jin) reușesc să cucerească orașul Kaifeng, capitala statului chinez al dinastiei Song (așa-numitul incident Jingkang) și îl pradă; împăratul Qinzong și suita sa sunt luați prizonieri.
 1 martie: Rămas conte de Burgundia după asasinarea lui Guillaume al III-lea, vărul său Renaud este declarat decăzut din drepturi la dieta de la Speyer, de către împăratul Lothar al III-lea.
 2 martie: După asasinarea lui Carol "cel Bun", în comitatul de Flandra intervine regele Ludovic al VI-lea "cel Gros", care îl impune pe Guillaume Clito, căruia îi pretinde apoi plata a 1.000 de mărci de argint.
 3 aprilie: La Le Mans, se stabilește căsătoria dintre Matilda, moștenitoarea tronului Angliei, și Geoffroy al V-lea, viitor conte de Anjou și Maine și viitor duce de Normandia (supranumit Geoffroy Plantagenet).
12 iunie: Ca urmare a fugii unui membru al dinastiei Song din mâinile jurchenilor, a instalării sale la Nanking și proclamării ca împărat sub numele de Gaozong, începe o perioadă de peste un secol de diviziune între China de nord (stăpânită de dinastia Jin) și cea de sud (unde se constituie statul Song de sud).
20 iulie: La moartea contelui Wilhelm I de Apulia, papa Honorius al II-lea intervine și acordă Apulia lui Roger al II-lea de Sicilia în detrimentul lui Bohemund al II-lea, principe de Antiohia; unirea statelor normande din Italia de sud este realizată sub sceptrul lui Roger al II-lea.
18 decembrie: Conrad al III-lea de Hohenstaufen este încoronat ca rege romano-german, fiind în opoziție cu regele oficial, Lothar al III-lea.

Nedatate 
 aprilie: Imadeddin Zangi devine atabeg de Mosul, fondând dinastia Zangi și domnind peste Siria și Irak.
 iunie: Se semnează pactul de la Tamara dintre regele Alfonso I al Aragonului și regele Alfonso al VII-lea al Leonului și Castiliei.
 septembrie: Conrad I de Zahringen obține titlul de rector de Burgundia cu ocazia dietei imperiale de la Speyer; în plus, dinastia de Zahringen stăpânește cea mai mare parte a actualei Elveții occidentale.
 octombrie: Conciliul de la Nantes condamnă cutuma prin care navele eșuate trec în proprietatea celor care stăpânesc regiunea costieră aferentă; cu toate acestea, ducele de Bretagne și britonii continuă practicarea acestei cutume.
 Guillaume Clito, conte de Flandra, acordă sau confirmă chartele comunale pentru orașele Bruges, Lille și Saint-Omer.
Neputând să exercite controlul asupra Damascului, atabegul Tughtekin se lasă dominat de secta asasinilor care, sub conducerea persanului Bahram, au propria miliție armată și propriul vizir.
 Orașul Como este asediat de către milanezi.
Potrivit estimărilor, capitala Imperiului bizantin, Constantinopol, devine cel mai mare oraș al lumii, depășind Kaifeng, capitala Chinei, intrat în declin.
Profitând de luptele interne din Alep (unde simultan patru emiri pretind că guvernează), Bohemund al II-lea, principele de Antiohia, apare sub zidurile orașului, ai cărui locuitori sunt siliți să îi plătească tribut.
 Regele Roger al II-lea al Siciliei recuperează Malta de la răsculați.
 Se formează prima coaliție a principilor normanzi împotriva lui Roger al II-lea de Sicilia.
 Sfântul Bernard de Clairvaux denunță gustul excesiv pentru imagini practicat în biserici.

Arte, științe, literatură și filozofie 
 Guigues I "le Chartreux" redactează "Consuetudine Cartusiae".
 Se încheie construcția minaretului Kalyan din Bukhara (astăzi, în Uzbekistan).
Sunt elaborate celebrele "Chansons" de la curtea ducelui Guillaume al X-lea de Aquitania.

Înscăunări 
 1 martie: Renaud, conte de Burgundia.
 12 iunie: Gaozong, împărat al statului chinez Song de sud (1127-1162).
 18 decembrie: Conrad al III-lea de Hohenstaufen, încoronat ca anti-rege romano-german.
 30 decembrie: Robert al II-lea de Aversa, principe de Capua.
aprilie: Imadeddin Zangi, atabeg de Mosul (1127-1146).

Nașteri 
 18 octombrie: Go-Shirakawa, împărat al Japoniei (d. 1191).
 27 octombrie: Xiaozong, împărat al Chinei (d. 1194).
Boleslav I "cel Lung", duce de Silezia (d. ?)
 Constance de Antiohia, regentă a principatului Antiohiei (d. 1163).
 Henric I de Champagne (d. 1181).
 Yang Wanli, poet chinez (d. 1206).

Decese 
 7 februarie: Ava, poetesă din Austria (n. ?)
 1 martie: Guillaume al III-lea, conte de Burgundia (n. 1110)
 2 martie: Carol "cel Bun", conte de Flandra (n. 1083)
 20 iulie: Wilhelm I, conte normand de Apulia (n. 1095)
 19 decembrie: Iordan al II-lea de Aversa, principe normand de Capua (n. ?)
 Fulcher de Chartres, cronicar francez (n.c. 1059)

Vezi și 
 Listă de conducători de stat din 1127

1127